
Panaszkezelés

Elsősorban szóbeli ügyintézés útján történik a panaszkezelés, amely a képzési vezető feladata.
Amennyiben a szóbeli ügyintézés nem vezet eredményre, a panaszok benyújtása írásban, akár egyéni, akár több személyt érintő panaszról van szó, minden panaszt tevő aláírásával történik.
A panaszt a képzési vezetőnél kell benyújtani. A panaszt tevő /-k, visszakapja /-k a benyújtott dokumentum egy fénymásolt, az átvételt a képzési vezető eredeti aláírásával igazoló példányát.
A képzési vezető panaszkezelési ülést hív össze, amelynek résztvevői a panaszos, ill. amennyiben nem ugyanaz a személy a csoport megbízott /-ak, valamint a képzési vezető, a képző intézmény vezetője, valamint a panasz által érintett oktatók.
A képzési vezető a panaszkezelési ülés előtt minden érintett számára kiküldi az írásban benyújtott panasz egy példányát.
A panaszkezelési csoportülés célja, a panasz minden érintett számára megnyugtató rendezése. Az ülést a képzési vezető moderálja, és jegyzőkönyvet készít az elhangzottakról. A csoportülés eredményét jegyzőkönyvi záradékban rögzíti, amelyet minden résztvevő alá ír.
Amennyiben a panasz nem kezelhető saját hatáskörben, akkor a Felnőttképzési vezető az Ügyvezető elnöknek juttatja el a kitöltött Panaszlapot és tájékoztatja a kialakult helyzetről az addig felszínre került információk alapján.
Az Ügyvezető elnök a Panaszlap és az érintettek meghallgatása után dönt a panasz jogosságáról és kezelésének módjáról. Amennyiben a panasz kezelése megkívánja a panaszos személyes meghallgatása is indokolttá válhat. Az ilyen esetekben Jegyzőkönyvet veszünk fel, melynek egy példányát átadjuk a panaszosnak, további másik példányát pedig a Panaszlaphoz csatoljuk a dokumentáció részeként.
Abban az esetben, ha a korábbi panaszkezelési szintek megvalósulása és a meghozott intézkedés nem orvosolja a panaszt, és a panaszos bírósághoz fordul, az Ügyvezető elnök haladéktalanul tájékoztatja az Szövetség Felügyelő Bizottságát, továbbá a Bírósági szakaszba bevonja Alapítvány jogászát is.
A panaszok nyilvántartása a dokumentumok megőrzése
Az írásos panasz tényét – bármelyik szinten is záruljon az le – a Felnőttképzési vezető a Panasznyilvántartóban rögzíti.
A panasz kezelésével összefüggésben keletkezett dokumentumokat iratgyűjtőben tárolja és azt minden esetben a keletkezéstől számított 4 naptári évig megőrzi.

